אוניברסיטת סנקט פטרבורג

אוניברסיטת סנקט פטרבורג, רשמית האוניברסיטה הממלכתית של סנקט פטרבורג (ברוסית: Санкт-Петербургский государственный университет, בראשי תיבות СПбГУ), או בשמה בתקופה הסובייטית אוניברסיטת לנינגרד, היא אחד מהמוסדות להשכלה הגבוהה ברוסיה, מהמובילות, המפורסמות והיוקרתיות ביותר ברוסיה. האוניברסיטה חברה בקבוצת קוימברה. זוהי אוניברסיטה פדרלית בבעלות המדינה הנחשבת לאחת הוותיקות והחשובות במדינה וכוללת 24 פקולטות, קתדרה לספורט, מכללה רפואית, מכללה לכלכלה וטכנולוגיה, פקולטה ללימודים צבאיים וגימנסיה אקדמאית על שם פאדייב. הרקטור הוא דוקטור למדעי המשפט: הפרופסור ניקולאי קרופאצ'ב, נשיאת האוניברסיטה היא פרופסור לודמילה ורביצקאיה, דוקטור למדעי הפילולוגיה. הבניין הראשי של האוניברסיטה נמצא בבניין 12 הקולגיות, בסנקט פטרבורג. בנוסף לו יש קמפוסים ומבנים המשויכים לאוניברסיטה במקומות נוספים בסנקט פטרבורג (בפטרודבורץ, רובע האדמירליות והרובע המרכזי) ובמחוז לנינגרד, מחוז בלגורוד, מחוז קרסנודאר, ברפובליקת קרליה ובחצי האי קרים. האוניברסיטה נחשבת לאוניברסיטה השנייה בחשיבותה במדינה, לאחר אוניברסיטת מוסקבה והיא דורגה במקום ה-84 בעולם בשנת 2009 על פי הדירוג האוניברסיטאי הגלובלי הרוסי, כאשר באותה שנה דורגה במקום ה-168 על ידי דירוג QS של אוניברסיטאות בעולם. רבים מבוגרי האוניברסיטה מכהנים כיום בתפקידים פוליטיים בכירים במדינה, ביניהן: הנשיא דמיטרי מדבדב וולדימיר פוטין – שניהם בוגרי הפקולטה למשפטים של האוניברסיטה. האוניברסיטה כוללת 24 פקולטות ו-13 מכוני מחקר. לומדים בה מעל 32,000 סטודנטים המגיעים להרצאות יומיות ובנוסף לכך כ-9,000 סטודנטים המגיעים לבחינות בלבד. הסגל כולל 6,000 מרצים, מהם 714 פרופסורים. בין בוגרי האוניברסיטה - 8 חתני פרס נובל. האוניברסיטה נוסדה ב-24 בינואר 1724 על ידי פיוטר הגדול לצד הגימנסיה האקדמית והאקדמיה הפטרבורגית למדעים. מוסד זה נסגר בשנת 1767. האוניברסיטה פועלת ברציפות מאז 1819 וטוענת להיותה האוניברסיטה הוותיקה ברוסיה, בעוד מקבילתה המוסקבאית, אשר הוקמה ב-1755 ופועלת מאז ברצף ישיר, טוענת לכך גם היא. פקולטות, בתי ספר ומכוני מחקר הפקולטה למתמטיקה שימושית ותהליכי בקרה הפקולטה לביולוגיה הפקולטה לרפואת שיניים וטכנולוגיה רפואית הפקולטה לכלכלה הפקולטה למשפטים הפקולטה לאמנויות ומדעים ליברליים הפקולטה למתמטיקה ומכניקה הפקולטה לרפואה הפקולטה ללימודי המזרח הפקולטה לאמנויות הפקולטה לפילולוגיה הפקולטה לפיזיקה הפקולטה למדעי המדינה הפקולטה לפסיכולוגיה הפקולטה לסוציולוגיה הפקולטה הצבאית בית ספר לתואר שני בניהול בית הספר לעיתונאות ותקשורת המונים הפקולטה לתקשורת יישומית הפקולטה לעיתונאות בית הספר ליחסים בין-לאומיים המכון לפילוסופיה המכון למדעי כדור הארץ המכון להיסטוריה המכון לכימיה ראשי האוניברסיטה גלריה קישורים חיצוניים אתר האינטרנט הרשמי של אוניברסיטת סנקט פטרבורג אוניברסיטת סנקט פטרבורג, ברשת החברתית פייסבוק אוניברסיטת סנקט פטרבורג, ברשת החברתית X (טוויטר) אוניברסיטת סנקט פטרבורג, ביישום טלגרם אוניברסיטת סנקט פטרבורג, ברשת החברתית אינסטגרם אוניברסיטת סנקט פטרבורג, ברשת החברתית VK אוניברסיטת סנקט פטרבורג, סרטונים בערוץ היוטיוב אוניברסיטת סנקט פטרבורג, באתר אנציקלופדיה בריטניקה (באנגלית)